**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ**

**ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ**



**ΓΕΝΙΚΗ ΔΙΕΥΘΥΝΣΗ ΚΑΤΑΒΟΛΗΣ ΠΑΡΟΧΩΝ**

**ΤΜΗΜΑ ΕΣΟΔΩΝ ΠΑΡΟΧΩΝ**

**ΤΗΣ Δ/ΝΣΗΣ ΑΣΦΑΛΙΣΗΣ ΠΑΡΟΧΩΝ**

**ΤΟΥ ΤΟΜΕΑ ΥΓΕΙΑΣ ΔΙΚΗΓΟΡΩΝ ΠΕΙΡΑΙΑ**

**Ταχ. Δ/νση: ΗΡ. ΠΟΛΥΤΕΧΝΕΙΟΥ 47,**

**Τ.Κ.18535, ΠΕΙΡΑΙΑΣ**

**Τηλέφωνο : 210.4226846, 210.4175468**

**fax :               210.4175470**

**e-mail            : tydp@4128.syzefxis.gov.gr**

**ΑΝΑΚΟΙΝΩΣΗ ΓΙΑ ΚΑΤΑΣΚΗΝΩΣΕΙΣ 2017**

**«Σχετικά με κατασκηνωτικό πρόγραμμα θερινής περιόδου 2017 για τη φιλοξενία παιδιών ασφαλισμένων του ΕΦΚΑ - τέως Τομέα Υγείας Δικηγόρων Πειραιά»**

Σας γνωρίζουμε ότι με την υπ’ αριθμ. 105/14/30-03-2017 απόφαση του Διοικητικού Συμβουλίου του ΕΦΚΑ, εγκρίθηκε η συμμετοχή των παιδιών των ασφαλισμένων του ΕΦΚΑ - τέως Τομέα Υγείας Δικηγόρων Πειραιά σε ιδιωτικές κατασκηνώσεις θερινής περιόδου έτους 2017.

**Η συνολική διαδικασία για τον παραθερισμό των παιδιών των ασφαλισμένων, σε ιδιωτικές κατασκηνώσεις θερινής περιόδου έτους 2017, τελεί υπό την αίρεση της θετικής έκβασης του ελέγχου νομιμότητας από το Ελεγκτικό συνέδριο** και δεδομένου ότι πριν την έγκριση του σχεδίου σύμβασης από το ελεγκτικό συνέδριο δεν είναι δυνατή η υπογραφή των συμβάσεων, **η αποστολή των παιδιών στις κατασκηνώσεις δεν θα πραγματοποιηθεί πριν ενημερωθείτε σχετικά.**

Κατόπιν των ανωτέρω σας γνωρίζουμε ότι:

**Α)** Δικαίωμα συμμετοχής στις κατασκηνώσεις έχουν τα παιδιά που ασφαλίζονται στον τομέα, ηλικίας **6 έως 14 ετών** ήτοι γεννημένα από **1-1-2003 έως 31-12-2011**.

**Β)** τα παιδιά μπορούν να συμμετέχουν μόνο σε συμβεβλημένες με τον ΕΦΚΑ κατασκηνώσεις.

**Η προθεσμία υποβολής αιτήσεων είναι:**

* **Για την Α περίοδο από 02/06/2017 μέχρι 14/06/2017**
* **Για την Β, Γ και Δ περίοδο από 19/06/2017 μέχρι 30/06/2017**

**Εκπρόθεσμες αιτήσεις δεν θα γίνουν δεκτές.**

**Δεν θα γίνει δεκτή καμία αλλαγή στην αρχική επιλογή των κατασκηνώσεων και των περιόδων.**

**Οι ασφαλισμένοι θα πρέπει:**

1. Να υποβάλλουν αίτηση στον Τομέα (έντυπο χορηγεί η υπηρεσία), με **τα στοιχεία του παιδιού**, της **κατασκήνωσης** και της **κατασκηνωτικής περιόδου** που έχουν επιλέξει.
2. Να παραλάβουν το έντυπο **«κάρτα κατασκηνωτή»** το οποίο θα φέρει τη φωτογραφία του παιδιού.
3. Να συμπληρώσουν **«Υπεύθυνη δήλωση προσέλευσης»** που θα παραδίδεται στην κατασκήνωση και **«Υπεύθυνη δήλωση αποχώρησης»** (έντυπο χορηγεί η υπηρεσία).
4. Προκειμένου να αποδοθεί στον ασφαλισμένο το αναλογούν ποσό, μετά το πέρας της κατασκηνωτικής περιόδου είναι απαραίτητη η προσκόμιση των παραπάνω **«υπεύθυνων δηλώσεων»** με θεώρηση **(υπογραφή και σφραγίδα από την κατασκήνωση), μαζί με την νόμιμη εξοφλητική απόδειξη της κατασκήνωσης (πρωτότυπη).**

**ΠΡΟΣΟΧΗ!**

* **Απαραίτητη προϋπόθεση για τη συμμετοχή παιδιού στην κατασκήνωση είναι η ασφαλιστική ενημερότητα του άμεσα ασφαλισμένου (μη ύπαρξη οφειλών από ασφαλιστικές εισφορές) κατά τη χρονική περίοδο της αίτησης για συμμετοχή και της αίτησης για καταβολή του ποσού.**
* **Η κάρτα κατασκηνωτή ισχύει μόνο εφόσον έχει  υπογραφεί η σχετική σύμβαση της εν λόγω κατασκήνωσης με τον Ε.Φ.Κ.Α.**

**Σε διαφορετική περίπτωση δεν θα καταβληθεί η δαπάνη φιλοξενίας του παιδιού στην κατασκήνωση.**

**Οι ενδιαφερόμενοι θα πρέπει υποχρεωτικά να επικοινωνούν με την υπηρεσία προκειμένου να επιβεβαιώσουν ότι έχει υπογραφεί η σχετική σύμβαση μεταξύ της κατασκήνωσης και του ΕΦΚΑ πριν τη συμμετοχή του παιδιού τους στο συγκεκριμένο κατασκηνωτικό πρόγραμμα.**